
1 [bookmark: _Toc55477065]כללי
הוראות אלה מפרטות את שיטת החישוב המיטבית (להלן "שח"מ"), על פיה נדרש בעל מפעל לחשב את כמות החומרים המזהמים והפסולת שיש לדווח עליהם לפי הוראות סעיף 3(ב)(1),(2), (5) ו- (6) לחוק הגנת הסביבה (פליטות והעברות לסביבה – חובות דיווח ומרשם), התשע"ב – 2012 (להלן "החוק").
הוראות אלה חלות על העוסקים בפעילויות המפורטות בחוק וכוללות תהליכי אחסון, מילוי, ריקון וניקוי.
הוראות אלה הן נוספות למסמך "הוראות לקביעת שיטת חישוב מיטבית לפליטות והעברות לסביבה – הוראות ראשיות", המתפרסם באתר המשרד להגנת הסביבה ומתעדכן מעת לעת (להלן "הוראות ראשיות").
בעל מפעל יחשב את הכמויות כאמור בסעיף 3(ב) לחוק, על פי האמור בהוראות הראשיות. ביצוע הוראות פרקים 4,5,6,7 שבהוראות הראשיות עבור פעילות של אחסון, מילוי, ריקון וניקוי המפורטות במסמך זה, יבוצע על פי הנחיות מסמך הוראות זה.
הוראות אלה והמחשבונים הרלוונטיים מפורסמים באתר המשרד להגנת הסביבה בקישור הבא:  שיטות לחישוב פליטות והעברות לסביבה במפל"ס, וכן ניתן לקבלם בפניה לכתובת הדוא"ל הבאה: mirsham@sviva.gov.il.
2 [bookmark: _Toc55477066]זיהוי מקורות פוטנציאליים לפליטות
פרק זה מציג את המקורות העיקריים לפליטות מפעילות אחסון, מילוי, ריקון וניקוי. ייתכנו פעולות אחסון, מילוי, ריקון וניקוי נוספות, הגורמות לפליטת חומרים מזהמים שאינן מפורטות במסמך זה. ככל שישנן פליטות והעברות מסוגים נוספים יש לדווח גם עליהן.
[bookmark: _Toc55477067]פליטות לאוויר
פליטות לאוויר מאמצעי אחסון, מילוי, ריקון וניקוי מאפיינות בעיקר שימוש בחומרים נוזליים המשחררים לאוויר חומרים נדיפים, או שימוש במוצקים המביאים לפליטה של חומר חלקיקי לאוויר.
פליטות של חומרים נדיפים לאוויר עשויות להתרחש כתוצאה מהפעולות הבאות:
· מצב סטטי (standing/breathing) – מצב בו החומר אינו מוזן או נשאב מהמכל ולפיכך אין שינוי מפלס במכל. במכלים סגורים, הפליטות במצב סטטי מתרחשות כתוצאה מאידוי החומר דרך נקודות אופייניות במכל (פתחי אוורור, שסתומים ומערכות איטום) והן מואצות עם העלייה בטמפ' והתפשטות הגזים במכל;
· מצב מילוי (filling) – מצב בו החומרים מוזנים לאמצעי האחסון. במכלים סגורים, מילוי המכל גורם לדחיקת האוויר והגזים שהיו כלואים במכל לסביבה. לכן בפעולת המילוי קיים פוטנציאל גבוה לפליטות לאוויר;
· מצב ריקון/ניקוז (emptying/draining) – החומר נשאב או מוסע החוצה מן המכל וכתוצאה מכך ייתכנו פליטות של חומרים נדיפים;
· ניקוי – בזמן ניקוי המכל מרוקן לגמרי מתכולתו. בפעולה זו קיים פוטנציאל גבוה של פליטות כתוצאה משאריות חומר במכל;
· דיגום החומר במכל – בזמן דיגום ייתכנו פליטות לאוויר של חומרים נדיפים מפתח המכל.
פליטות של חומר חלקיקי לאוויר נובעות בעיקר כתוצאה מטיפול במוצקים בתפזורת כגון אבקות, דשנים, מחצבים, חול, פחם וכדומה. פליטות אלו נגרמות ע"י הפעולות הבאות:
· העמסה/הזנת חומר;
· פריקת חומר;
· העברה/שינוע חומר;
· אחסון חומר.
[bookmark: _Toc55477068]פליטות למקור מים, ים, קרקע והזרמות בשפכים
פליטות למקור מים, ים, קרקע, והזרמות בשפכים מפעילויות הקשורות באחסון ושינוע, נובעות בעיקר כתוצאה מהפעולות הבאות:
· הזרמת שפכים כתוצאה מניקוי/שטיפת מכלים;
· מילוי יתר של אמצעי אחסון;
· דליפות מאמצעי אחסון כתוצאה מליקויים;
· תקלות/תאונות במהלך השינוע.
3 [bookmark: _Toc55477069]חישוב פליטות והזרמות באמצעות שיטות חישוב מיטביות
בחירת שח"מ תעשה בהתאם להוראות פרק 6 בהוראות הראשיות. פעולות החישוב בשח"מ יבוצעו בהתאם להוראות פרק 7 בהוראות הראשיות, ובנוסף להם בהתאם להוראות מסמך זה. בהתאם להנחיות פרק 7.5 בהוראות הראשיות, רשאי בעל מפעל להשתמש במקדמי פליטה שאינם מפורטים במסמך זה.
[bookmark: _Toc55477070]חישוב פליטות מטעינה ומאחסון
[bookmark: _Toc55477071]טעינת מכליות כביש, קרונות רכבת וכלי שייט
שתי השיטות העיקריות לטעינת נוזלים ותזקיקי נפט לאמצעי שינוע במסופי טעינה הן מילוי עילי באמצעות צינור התזה (splash loading), או מילוי תחתי באמצעות צינור הזנה טבול (submerged loading). מילוי תחתי מצינור טבול הוא הליך סטנדרטי עבור דלקים, ומפחית באופן משמעותי את כמות האדים הנוצרים ונפלטים לאוויר. גורם חשוב נוסף המשפיע על כמויות הפליטה לאוויר הוא החומר הקודם שהכיל מכל המטען בטרם הטעינה – במידה והוא הכיל חומר נדיף ולא עבר ניקוי, מכל המטען יכיל אוויר רווי באדים שייפלטו במהלך הטעינה יחד עם האדים החדשים שייווצרו. לעתים נעשה שימוש במערכת לאיזון אדים במהלך הטעינה (Vapor balance), כאשר אדי הכלי הנטען מוחלפים ע"י הנוזל ונאספים באמצעות צנרת בחזרה אל אמצעי האחסון אשר ממנו מועברים הנוזלים. יעילות הפחתת הפליטות ממערכת איזון או השבת אדים תלויה הן ביעילות האיסוף והן ביעילות הטיפול של המערכת, ובמידה והיא מופעלת במהלך הטעינה יש להתחשב בה לצורך הערכת הפליטות.
יש לחשב פליטות של חומרים נדיפים לאוויר מתהליכי טעינה אלה באמצעות גיליון "טעינת מכליות, רכבות וכלי שייט" ב-"מחשבון פליטות מפעילות אחסון, מילוי, ריקון וניקוי" המפורסם באתר המשרד להגנת הסביבה. החישוב בגיליון מבוסס על המתודולוגיה המפורטת במסמך: AP-42, Compilation of Air Pollutant Emissions Factors, Chapter 5.2 - Transportation and Marketing of Petroleum Liquids. יש לשים לב כי על מנת לחשב פליטות מטעינת כלי שייט בבנזין או בנפט גולמי - יש להשתמש במתודולוגיה המתוארת במסמך עצמו ולא במחשבון.
[bookmark: _Toc55477072]מילוי ואחסון דלקים במכלים תת קרקעיים
על מנת לחשב פליטות של חומרים נדיפים לאוויר ממילוי ואחסון דלקים במכלים תת-קרקעיים בתחנות תדלוק, ניתן להשתמש בגיליון "מילוי ואחסון דלקים במכלים תת"ק" ב"מחשבון פליטות מפעילות אחסון, מילוי, ריקון וניקוי" המפורסם באתר המשרד להגנת הסביבה. הגיליון מחשב בנפרד פליטות חומרים נדיפים לאוויר כתוצאה מתהליך מילוי המכל ובמהלך האחסון עצמו. במידה ובמהלך המילוי מופעלת מערכת איזון אדים מסוג Stage I להשבת אדי דלק למכלית, תחושב כמות פליטה מופחתת. החישוב בגיליון מבוסס על מקדמי פליטה המפורטים במסמך: Concawe Report no. 3/15 - Air Pollutant Emission Estimation Methods for E-PRTR Reporting by Refineries, 2015, Appendix 4.2.
[bookmark: _Toc55477073]מילוי/ריקון נוזלים באמצעי אחסון קטנים
פליטות של חומרים נדיפים לאוויר כתוצאה ממילוי או מריקון נוזלים באמצעי אחסון קטנים או זמניים, כגון חביות ומכלי קובייה, יש לחשב באמצעות גיליון "מילוי-ריקון נוזלים במכלים קטנים" ב"מחשבון פליטות מפעילות אחסון, מילוי, ריקון וניקוי" המפורסם באתר המשרד להגנת הסביבה. החישוב בגיליון מבוסס על המתודולוגיה המפורטת במסמך: OECD 2009 - Emission Scenario Document on Transport and Storage of Chemicals, Section 5.4.1.5.
שיטת החישוב מבוססת על ההנחות הבאות:
· עיקר הפליטות בתהליך נובעות מהתנדפות אדים רווים הנמצאים באמצעי האחסון כתוצאה ממילוי נפח המכל בנוזל, כך שנפח האדים הנפלט שווה לנפח הנוזל למילוי המכל;
· כתוצאה מריקון אמצעי האחסון, החלל הנוצר מתמלא באדי החומר אשר נפלטים לאחר מכן לאוויר;
· החישוב אינו לוקח בחשבון שימוש באמצעי הפחתת פליטות. במידה ונעשה שימוש באמצעי הפחתה, יש להשתמש בנתוני יצרן אודות יעילות ההפחתה על מנת לחשב פליטות באופן מדויק.
[bookmark: _Toc55477074]אחסון נוזלים במכלי אחסון
פליטת חומרים נדיפים במצב סטטי (Breathing losses) הוא המקור העיקרי של פליטות לאוויר מאחסון חומרים במכלים. פליטות נוספות הן פליטות עקב שינוי מפלס (Working losses), פליטות עקב נחיתת גגות צפים (Landing losses) ופליטות הנובעות מהבדלי לחץ וטמפרטורה אשר גורמים להתרחבות/התכווצות הנוזל במכל (Flash losses).
לשם חישוב סך הפליטות של חומרים נדיפים לאוויר מאחסון נוזלים נדיפים במכלי אחסון, יש להשתמש בתכנתTANKS  אשר פותחה ע"י ה-USEPA, ומשמשת לחישוב פליטות לאוויר של מגוון חומרים אורגנים נדיפים וחומרים נוספים ממכלי אחסון עם גג קבוע/צף ומכלים תת קרקעיים כתוצאה ממילוי, ריקון ומצב סטטי של הנוזל במכל. התוכנה לוקחת בחשבון את כלל הפליטות מן התהליך, קרי פליטות שמקורן במילוי-ריקון ופליטות הנובעות מאחסון. התוכנה מבוססת על נתונים כימיים ופיסיקליים של 100 נוזלים אורגניים בשילוב מידע מטאורולוגי כך שניתן לחשב פליטות למרכיב אחד מתערובת כימיקלים ולתוצרי דלקים שונים. עבור חומרים או אמצעי אחסון אשר אינם נכללים בתוכנה, ניתן לבצע התאמה ע"י הזנת נתונים מאפיינים ע"פ ארבע קטגוריות: 
· מידע על המכל - סוג המכל ומאפיינים פיזיים;
· הזנת נתוני התאמה - עבור מכלים עם גג צף בלבד;
· נתוני סביבה - טמפרטורת האוויר, מהירות הרוח;
· נתוני הנוזל - נתונים אודות ההרכב הכימי ולחץ האדים של הנוזל.
באתר המשרד להגנת הסביבה פורסמו הנתונים המטאורולוגיים הנדרשים לשימוש בתוכנת TANKS עבור האזורים הבאים:
· חוף גליל מערבי (חיפה-עכו-נהריה);
· מישור חוף מרכזי ודרומי (ת"א-אשדוד-אשקלון);
· אזור באר שבע ונאות חובב;
· נגב מזרחי (ערד, מישור רותם, צין).
התוכנה מבוססת על  המסמך AP-42, Compilation of Air Pollutant Emission Factors, Chapter 7 -  Liquid Storage Tanks, וניתנת להורדה ללא עלות כולל מדריך מפורט להפעלה בכתובת: http://www.epa.gov/ttnchie1/software/tanks/.
מכיוון שה- EPA הפסיק לתמוך ולעדכן את תוכנת TANKS, עלולים המשתמשים בתוכנה להיתקל בבעיות תאימות עם מערכות הפעלה ממוחשבות מסוימות. בהתאם לכך, תוכנת TANKS היא עדיין החלופה המועדפת לשימוש לצורך הדיווח למפל"ס, אך ניתן להשתמש גם באחת מחלופות החישוב הבאות:
1. המתודולוגיה המפורטת במסמך: AP42, Compilation of Air Pollutant Emission Factors, Chapter 7.1 - Organic Liquid Storage Tanks;
2. מחשבונים מבוססי תוכנת אקסל שפותחו ע"י הסוכנות לבקרת זיהום של מדינת מינסוטה (Minnesota Pollution Control Agency), בהם הוטמעו הנתונים המטאורולוגיים המתאים לישראל והמפורסמים באתר המשרד להגנת הסביבה.
[bookmark: _Toc55477075]מילוי מוצקים בשקים
שקים משמשים לאחסון מוצקים בתפזורת ולכן הפליטה העיקרית היא של חומר חלקיקי. מילוי שקים יכול להתבצע בכמה שיטות כגון מילוי גרביטציוני באמצעות משפך, הזנה ע"י מסוע סרט, מסוע כפות ועוד. סגירת השק לאחר המילוי מתבצעת בכמה שיטות כגון תפירה, הדבקה, קשירה ואיטום באמצעות חימום. בטבלה 1 מפורטים מקדמי פליטה של חומר חלקיקי לאוויר כתוצאה ממילוי שקים עבור מספר חומרים:
טבלה 1: מקדמי פליטת חומר חלקיקי לאוויר ממילוי מוצקים בשקים (OECD 2009 - Emission Scenario Document on Transport and Storage of Chemicals, Table 0.3)
	סוג החומר
	מקדם פליטה (ק"ג/טון)

	דשנים וחומרי הדברה
	0.095

	גיר
	0.12

	מלט - מילוי לא מבוקר
	2.2

	מלט – מילוי מבוקר באמצעות fabric filters
	0.01


[bookmark: _Toc55477076]מילוי/ריקון מוצקים באמצעי אחסון כגון ממגורות (Silos)
מילוי וריקון מוצקים בתפזורת (דגנים, מחצבים, מלט וכדומה) באמצעי אחסון כגון ממגורות גורמים לפליטת חומר חלקיקי לאוויר. ישנן ממגורות המכילות פילטר אבק להפחתת הפליטות לרמה של 1-10 מ"ג/מ"ק, או אמצעים אחרים כגון רשתות סינון, מערכות ליניקת אבק או ציפוי החומר בשכבה דקה ודביקה למניעת פיזור חלקיקים.
לשם חישוב הפליטות, יש להשתמש במקדמי הפליטה המפורטים עבור הפעילויות השונות בפרקים הרלוונטיים ב- AP42, Compilation of Air Pollutant Emission Factors, או במקדמים ממקור אחר לפי ההנחיות בפרק 7.5 בהוראות הראשיות לקביעת שיטת חישוב מיטבית. בנוסף, ניתן להשתמש בגיליון "מילוי-ריקון מוצקים" ב"מחשבון פליטות מפעילות אחסון, מילוי, ריקון וניקוי" המפורסם באתר המשרד להגנת הסביבה, המבוסס על המסמך OECD 2009 Emission Scenario Document on Transport and Storage of Chemicals, Section 5.4.2.
החישוב בגיליון מבוסס על ההנחות הבאות:
· בזמן ריקון/מילוי אמצעי האחסון, אוויר רווי בחלקיקים נדחק החוצה ועלול להיפלט לאטמוספרה; 
· תהליך המילוי/ריקון כולל שימוש בפילטר אבק כך שטווח ריכוז החלקיקים באוויר הוא 1-10 מ"ג/מ"ק;
· במידה והתהליך לא כולל שימוש בפילטר אבק, ההנחה היא כי הפליטות הפוטנציאליות יהיו גבוהות פי 10 מאלו הצפויות בתהליך הכולל שימוש בפילטר אבק.
[bookmark: _Toc55477077]אחסון מוצקים פתוח
הפליטה העיקרית מאחסון פתוח של מוצקים נגרמת מהרחפת חלקיקים לאוויר כתוצאה מרוחות. ישנם אמצעים להפחתת פליטות כגון כיסוי זמני, גג, קירות מחסה או הרטבת החומר. בטבלה 2 מפורטים מקדמי פליטה של חומר חלקיקי לאוויר כתוצאה מאחסון מוצקים הפתוח לאוויר. השימוש במקדמים מתייחס לסך כמות החומר המאוחסן במהלך השנה, ולא לכמות המאוחסנת בו ברגע נתון. עבור חומרים אשר להם לא קיים מקדם פליטה מתאים בטבלה 2, יש לחשב פליטות באמצעות "מחשבון פליטת חלקיקים מערימות על ידי סחיפה של רוח" המפורסם באתר.
טבלה 2: מקדמי פליטת חומר חלקיקי לאוויר מאחסון מוצקים בערמות פתוחות (OECD 2009 - Emission Scenario Document on Transport and Storage of Chemicals, Table 0.8)
	סוג החומר
	מקדם פליטה (ק"ג/טון)
	הערות

	מינרלים (כימיקלים ודשנים)
	20
	אחסון פתוח בערמות

	
	1
	אחסון פתוח בערמות

	גיר מרוסק
	0.5
	אחסון סגור למחצה בערמות

	
	0.2
	תאי אחסון וממגורות (Silos)

	
	0.13
	אחסון בממגורות (Silos)

	מלט
	5.4
	אחסון פתוח בערמות

	
	2.4
	אחסון סגור למחצה בערמות

	
	0.12
	תאי אחסון וממגורות (Silos)


[bookmark: _Toc55477078]חישוב פליטות מניקוי אמצעי אחסון ושינוע
שטיפה וניקוי של אמצעי אחסון ושינוע הוא תהליך נפוץ, המבוצע לצורך שימוש חוזר עבור אחסון ושינוע של חומרים שונים. חלק מאמצעי האחסון והשינוע ייעודיים לשימוש עבור חומר מסוים, ולכן אינם עוברים ניקוי באופן שגרתי. תהליך הניקוי גורם הן לפליטת חומרים נדיפים לאוויר שנותרו במכל בטרם הניקוי, והן להזרמה של שאריות חומרים מזהמים שנותרו בו במי השטיפה המוזרמים למרכיבי הסביבה האחרים (לקרקע, לים למקור מים או בשפכים, לפי העניין).
לצורך חישוב הפליטות יש להשתמש בגיליון "ניקוי אמצעי אחסון ושינוע" ב"מחשבון פליטות מפעילות אחסון, מילוי, ריקון וניקוי" המפורסם באתר המשרד להגנת הסביבה. החישובים בגיליון מבוססים על המסמך: OECD 2009 - Emission Scenario Document on Transport and Storage of Chemicals, Section 5.9.
עבור הזרמות חומרים מזהמים במי השטיפה, הגיליון מאפשר לחשב פליטות עם או בלי שימוש חוזר בתמיסת הניקוי. במהלך ניקוי עם שימוש חוזר בתמיסת הניקוי, ישנו איבוד של חלק קטן ממנה כך שמדי פעם מבוצע מילוי להשלמתה. ריכוז המזהמים בתמיסה יכול להצטבר עקב השימוש החוזר, והוא תלוי בעיקר במספר ימי השימוש בתמיסה ובקצב המילוי החוזר. המחשבון מחשב את כמות הפליטות הנוצרת ביום האחרון לשימוש בתמיסה, בטרם הזרמתה הלאה.
[bookmark: _Toc55477079]חישוב פליטות לאוויר של מַרְכיב פרטני נדיף מתערובת או מתמיסה
כמויות הפליטה של חומרים נדיפים לאוויר כפי שהן מחושבות בגיליונות השונים ב"מחשבון פליטות מפעילות אחסון, מילוי, ריקון וניקוי", מתייחסות לכלל האדים הנפלטים לאוויר כתוצאה מאותה פעילות. כאשר מדובר באדים הנפלטים מתערובת של חומרים אורגנים (כגון דלקים), או מתמיסה מימית מדוללת המכילה חומרים אורגנים נדיפים (כגון שפכים), יש לחשב גם את כמות הפליטה לאוויר של חומרים מזהמים נדיפים פרטניים הנדרשים בדיווח למפל"ס (כגון בנזן, טולואן וכד').
על מנת לחשב פליטות לאוויר של חומרים מזהמים פרטניים מתוך כלל האדים הנפלטים, יש להשתמש בגיליון העזר "חישוב מרכיב מתערובת או מתמיסה" ב-"מחשבון פליטות מפעילות אחסון, מילוי, ריקון וניקוי" המפורסם באתר המשרד להגנת הסביבה. גיליון העזר מחשב את האחוז המשקלי (wt%) של המרכיב (חומר מזהם פרטני) מתוך כלל האדים הנפלטים לאוויר. יש להכפיל את האחוז המשקלי של אותו מרכיב בתוצאות החישוב המתקבלות בשאר הגיליונות במחשבון.
החישובים בגיליון העזר מבוססים על חוק ראול עבור תערובת של חומרים אורגניים, ועל חוק הנרי עבור תמיסה מימית מדוללת. הסבר מפורט ניתן למצוא במסמך: AP-42, Compilation of Air Pollutant Emission Factors, Chapter 7.1 - Organic Liquid Storage Tanks, Section 7.1.4.
בתחתית גיליון העזר, ניתן למצוא טבלאות עזר עם נתונים כגון משקלים מולקולריים, לחצי אדים וקבועי חוק הנרי.

העברה של אמצעי אחסון קטנים אל אתר מחזור/סילוק פסולת מוסדר ידווח כהעברות פסולת לפי ההנחיות בפרק 7.8 במסמך ההוראות הראשיות. בטבלה 3 מפורטות כמויות שאריות החומר הנותרות באמצעי אחסון קטנים לאחר ריקונם:
טבלה 3:  כמויות שאריות חומר נותרות באמצעי אחסון (OECD 2009 - Emission Scenario Document on Transport and Storage of Chemicals, Section 3.9)
	אמצעי אחסון
	שארית חומר נותרת
	הערות

	חביות
	1%
	חומר לא נדיף בעל צמיגות גבוהה

	חביות לאחר שטיפה
	0.01%
	חומר לא נדיף בעל צמיגות גבוהה

	מכלי קובייה
	0.3%
	

	שקים
	1%
	חומר חלקיקי קטן מ- 40 מיקרון

	שקים
	0.01%
	חומר חלקיקי גדול מ- 40 מיקרון

